BlackKakapo/recipes-ro huggingface dataset:
Hummus cu sfecla rosie 

Ingrediente:
● Naut fiert - 350 g 
● Sfecla rosie - 1 buc 
● Usturoi (catei) - 2 buc 
● Zeama de lamaie - 2 linguri 
● Tahini - 1 lingura  (reglati dupa gust)
● Sare - 1 lingurita  (dupa gust)
● Ulei de masline extravirgin - 2 linguri 

Mod de preparare:
1. Fierbeti nautul din timp - am descris detaliat tot procesul aici, si cum il congelez portii mici pentru hummus.
Sfecla se fierbe sau se coace in cuptor(invelita in folie timp de 1 ora si jumatate). Se curata si se lasa sa se raceasca.
2. Intr-un bol adanc puneti nautul, sfecla taiata bucati, cateii de usturoi, zeama de lamaie, tahini si sarea.
3. Pasati bine cu blenderul vertical - daca va place hummus-ul mai lichid si cremos puteti adauga putina apa calda fiarta pentru a ajunge la consistenta dorita.
Noi il preferam mai pate, sa fie putin mai gros si usor de intins pe paine.
4. De data asta am facut Tahini dupa reteta sugerata de Tiki si am observat ca hummus-ul a fost mult mai aromat si gustos, cel din comert este ceva mai amar si cu miros mai ciudat. Nu ezitati sa-l faceti pt ca este simplu si repede, aveti nevoie doar de susan, ulei si sare.
Va faceti un borcan mic si aveti 1 luna in frigider rezerva pt hummus-uri delicioase.
5. Dupa ce ati pasat bine nautul cu restul de ingrediente il gustati si vedeti cum mai vreti sa-l reglati dupa gustul dvs. Eu de exemplu i-am mai adaugati putina zeama de lamaie si tahini, vedeti cu sarea si alte arome care va plac.
6. Il puneti intr-o farfurie adanca, stropiti deasupra cu ulei de masline si il puteti servi imediat sau lasati in frigider sa se patrunda cateva ore.
Pofta Buna!
Lasagna cu pui si ciuperci 

Ingrediente:
● Carne de pui - 500 g  (pulpe dezosate sau piept de pui)
● Ciuperci conservate - 200 g  (adica 1 borcan mic de ciuperci in apa, sau vreo 5 ciuperci albe proaspete)
● Foi de lasagna - 250 g  (folosesc de obicei foi care nu necesita prefierbere - aproximativ 15 bucati in cutie)
● Ulei - 30 ml 
● Cascaval - 200 g  (oricare preferati)
● Sare - 1 lingurita 
● Piper negru macinat - 0.25 lingurite 

Mod de preparare:
1. In primul rand pregatim repede carnea de pui.
Eu o tai cubulete mici si calesc in tigaie cu putin ulei. 
Ma gandesc data viitoare s-o prefierb vreo ora inainte de calire(este optional), sa aiba o textura si mai interesanta lasagna.
2. Cand carnea incepe sa se rumeneasca, adaugati ciupercile scurse de apa si mai caliti 5 minute.
La urma potriviti de sare si piper dupa gust, bineinteles.
3. Recomand sa nu pregatiti Sosul Bechamel prea din timp - se intareste putin si il veti lucra mai greu la montare.
Deci faceti 2 portii(adica folositi 1 litru de lapte) de Sos Bechamel dupa reteta de aici.
4. Cum este gata Sosul Bechamel si carnea, ne apucam repede sa montam lasagna.
Luati o tava adanca de cuptor, aici am una de 20x30cm din sticla(de la Ikea apropo si e super utila).
Ungeti baza tavii cu 2-3 polonice de sos alb, il intindeti uniform pe toata suprafata.
5. Apoi aranjati un strat de foi de lasagna, luate asa direct din cutie daca se mentioneaza pe ea ca nu necesita prefierbere.
6. Apoi le ungeti cu 1-2 polonice de sos alb si puneti cateva linguri din umplutura de carne - toate distribuite uniform.
7. Apoi iarasi aranjati un rand foi de lasagna si tot asa - pana se umple tava, sau terminati umplutura. Aici aveti grija sa le echilibrati toate si puneti uniform, la mine de exemplu, au iesit 4 straturi de foi si 3 de umplutura cu carne si ciuperci.
Important! Ultimul strat de foi se unge doar cu sos Bechamel din abundenta, fara carne.
8. Peste acest ultim strat distribuiti uniform cascavalul dat prin razatoare.
9. O coaceti timp de 40-45 de minute la 200 de grade, dar neparat sa aveti in vedere si un timp de odihna dupa cuptor.
Imi place s-o las macar 20 de minute asa pe masa, inainte de servire, cat sa nu se intareasca cascavalul de deasupra si sa se patrunda bine toate aromele.
10. Si gata, savurati lasagna impreuna cu toata familia si neaparat cu o salata pe langa.
Pofta Buna!
Supa de pui cu fulgi de ovaz 

Ingrediente:
● Carne de pui - 500 g  (eu am folosit o carcasa de pui, carnea(pulpe, piept, pui) am folosit la alta mancare)
● Radacina de telina - 100 g 
● Radacina patrunjel(albitura) - 1 buc 
● Ceapa alba - 2 buc 
● Frunza de dafin - 1 buc 
● Morcovi - 1 buc 
● Cartofi - 1 buc 
● Rosii - 1 buc  (eu am folosit rosie congelata, tocata cubulete in sezon)
● Fulgi de ovaz - 5 linguri  (fulgii mai mari)
● Patrunjel tocat - 2 linguri 
● Sare - 1 lingurita  (potriviti dupa gust)

Mod de preparare:
1. In primul rand pregatiti carnea pentru supa - eu am transat un pui intreg, bucatile mai cu carne le-am folosit la o mancare, carcasa de oase am pus-o in supa.
In cratita de ciorba puneti carnea de pui, 1 radacina mica de telina, una de patrunjel si 1 ceapa intreaga.
In loc de cratita clasica eu am pus ingredientele direct in oala de multicooker.
2. Turnati apa cat sa acopere perfect toate ingredientele si porniti focul.
La Multicooker am pus regimul de "Soup".
3. Cand incepe sa fiarba, strangeti atent spuma formata si o aruncati.
4. Puneti o frunza de dafin in oala.
5. Si lasati supa sa fiarba domol 1-2 ore, pana este moale bine carnea.
Va spuneam ca in Multicooker eu gatesc supa mai ales cand am treaba si nu pot sa urmaresc fierberea. Setez aparatul la 2 ore, inchid capacul si il las sa-si faca treaba. Chiar daca in cele 2 ore nu ajung acasa, el se inchide singur si pastreaza calda supa de pui.
6. Cat fierbe supa pregatiti si taiati cubulete mici - 1 cartofi, 1 ceapa, 1 morcov si 1 rosie.
7. Acum scoateti carnea/oasele din supa cu tot cu radacinoasele fierte si le lasati sa se racoreasca intr-o farfurie.
8. Puneti legumele in cratita cu supa, lasati sa fiarba inca 30 minute la foc incet, pana sunt gata.
9. Dupa cum va spuneam si mai sus - alegeti fulgi de ovaz mari, cum sunt acestia din poza.
10. Cand sunt legumele gata, puneti 5 linguri de fulgi in cratita si mai lasati sa fiarba 5 minute.
11. Apoi potriviti de sare, adaugati patrunjelul tocat si inchideti focul. Lasati supa sa se mai patrunda inca 15-30 de minute.
12. Chiar am fost surprinsa de gustul minunat, desi ma asteptam sa fie buna.
Sa o incercati neaparat, este perfecta si pentru copii.
Pofta Buna!
Prajitura cu mere Reteta  

Ingrediente:
● Faina alba calitate superioara - 150 g  (un pahar)
● Zahar - 200 g  (un pahar)
● Oua - 3 buc 
● Mere ionatan - 4 buc  (sau orice alt tip de mere mai acrisoare si aromate)
● Unt - 10 g 
● Pesmet alb/galben - 20 g 
● Praf de copt - 1 buc  (un plic de praf de copt)

Mod de preparare:
1. Pregatiti ingredientele pentru prajitura cu mere, spalati merele.
2. Luati o forma pentru copt, teflonata, din sticla, etc. Ungeti forma cu unt (untul nu se topeste), presarati pesmet pe fundul si peretii tavii.
3. Merele se curata si se taie bucati medii.
4. Aranjati merele  uniform in forma unsa si tapetata cu pesmet.
5. Intr-un bol bateti ouale si  adaugati zaharul. Le bateti bine, cu telul sau cel mai bine mixerul, pana se fac spuma.
6. Intr-un pahar amestecati bine faina cu un pliculet de praf de copt, adaugati peste ouale batute spuma.
Amestecati bine.
7. Aluatul obtinut se toarna peste mere, uniform, ca sa le  acopere toata suprafata.
Nu va speriati daca se vad merele, aluatul creste foarte bine.
8. Se pune tava la cuptor,  la temperatura medie, pana se rumeneste bine.
Dureaza aproximativ 20 de min la 180 de grade C.
9. Dupa ce se raceste putin, se taie cu un cutit prajitura cu mere in bucati de marimea preferata si se scoate din tava cu o paleta.
10. Ca sa fie si mai gustoasa si frumoasa, inainte de servire puteti presara prajitura cu mere cu zahar pudra vanilat.
Pofta Buna!
Salata de fasole cu nuci 

Ingrediente:
● Fasole fiarta - 500 g  (de preferat maro sau pestrita)
● Ceapa alba - 2 buc 
● Nuca taiata marunt - 100 g 
● Ulei de floarea soarelui - 100 g 
● Sare,piper - 1 lingurita  (dupa gust)

Mod de preparare:
1. Fasolea se pune la inmuiat din timp, apoi se fierbe pana este moale, dar nici chiar terci.
O scurgeti de apa in care a fiert.
2. Ceapa o taiati cubulete mici si caliti in ulei pana se rumeneste frumos.
3. Intr-un bol mai adanc puneti ceapa calita, nucile maruntite(o parte din nuci eu le-am macinat bine si altele le-am taiat marunt).
4. Adaugati fasolea, amestecati.
5. Potriviti de sare si piper, daca vi se pare uscata puteti adauga inca putin ulei.
6. Si gata, serviti cu ceva muraturi, la mine au fost castraveti in otet.....
Pofta Buna!
Supa de pui cu linte si rosii 

Ingrediente:
● Carne de pui - 1 kg  (eu am pus doar piept)
● Radacina de telina - 0.5 buc 
● Radacina patrunjel(albitura) - 1 buc 
● Ardei gras - 1 buc 
● Ceapa alba - 2 buc 
● Morcovi - 1 buc 
● Cartofi - 2 buc 
● Rosii cubulete din conserva - 200 g  (sau 2 rosii proaspete taiate cubulete)
● Linte rosie - 5 linguri  (se poate folosi si linte verde/maro)
● Boia ardei dulce sau iute - 1 lingurita 
● Curcuma/turmeric - 0.5 lingurite  (sau curry - sunt optionale ambele)
● Patrunjel verde tocat - 3 linguri 
● Ulei - 50 ml 
● Sare - 1 lingura  (reglati dupa gust)
● Foaie de dafin - 2 buc 

Mod de preparare:
1. Intr-o cratita mare de 5 litri am pus bucatile de piept de pui(l-am taiat fiecare in 2-3 parti).
Am mai adaugati radacina de telina, cea de patrunjel, 1 ardei si 1 ceapa - asta ca sa facem supa si mai gustoasa si aromata dar in principiu ar fi suficient sa puneti macar o ceapa.
2. Turnati cam 3 litri de apa si puneti oala pe foc. 
Cand incepe sa fiarba strangeti spuma de deasupra.
3. Eu mai pun la fierbere si 2 frunze de dafin, asa facea bunica si mama, asa fac si eu.
Acum faceti focul mic si lasati carnea sa fiarba impreuna cu radacinoasele 1 ora. Daca este o gaina mai batrana fierbeti pana este moale carnea.
4. Dupa acest timp scoateti din supa radacinoasele, ardeiul si ceapa - eu le scug bine si le arunc, si-au lasat aroma in supa si nu le mai folosesc in continuare in ciorba.
5. Acum adaugati in cratita cartofii si morcovii taiati cubulete medii.
6. Lintea o spalati bine in 2-3 ape si o puneti la fel in cratita.
7. Amestecati bine si lasati sa fiarba la foc mic 20-30 de minute.
8. In acest timp taiati cubulete mici 1 ceapa, o puneti la calit intr-o tigaie cu putin ulei.
9. Cand se rumeneste usor adaugati boia si optional turmeric sau curry - supa va avea o aroma si culoare deosebite cu ele, dar puteti sa nu puneti daca nu aveti sau nu va place.
10. Amestecati bine si lasati sa se caleasca condimentele 10-20 de secunde, nu mai mult, sa nu se arda si sa nu-si schimbe gustul.
11. Acum adaugati cubulete de rosii, de obicei cand nu este sezon folosesc rosii cuburi din conserva si da, conserve CIRIO prefer sa am in debara, le folosesc de ani de zile si sunt de o calitate deosebita.
12. Amestecati bine si mai caliti totul inca 2-3 minute.
13. Treceti acest amestec din tigaie in cratita cu supa si amestecati bine.
14. Acum daca au fiert cartofii si lintea, potiriviti de sare, puneti patrunjelul tocat si mai amestecati bine supa.
15. Inchideti focul, puneti capacul si lasati sa se mai patrunda 20-30 de minute inainte de servire.
Puteti face supa si in varianta mai dietetica, fara sa caliti legumele - va fi tot buna, poate nu chiar la fel de colorata. Pentru asta puneti la fiert, odata cu radacinoasele si carnea, rosiile cubulete si uleiul. Vor fierbe toate impreuna si gustul la fel va fi bun.
Pofta Buna!
Crema de galbenusuri cu lapte si unt 

Ingrediente:
● Galbenusuri - 7 buc 
● Lapte de vaca - 1.5 l 
● Zahar - 360 g 
● Esenta de vanilie - 1 buc  (1 fiola)
● Unt - 200 g  (de preferat cu 82% grasime)
● Faina alba calitate superioara - 100 g 

Mod de preparare:
1. Se separa galbenusurile si se pun intr-un castron in care se va prepara crema - va recomand sa luati unul mai mare - de 3 litri si sa fie sau un ceaun sau o cratita cu peretii antiaderenti.
2. La galbenusuri se adauga zaharul si se amesteca bine cu telul.
3. Apoi adaugati 50 ml de lapte si amestecati bine cu telul.
4. Acum urmeaza faina, o incorporati bine cu telul sa nu fie cocoloase.
5. Si iar mai adaugati 50ml de lapte, amestecati bine.
6. Restul de lapte il fierbeti cu esenta de vanilie.
7. Dupa ce a fiert il luati de pe foc si turnati incet si ate putin peste crema de galbenusuri, in acelasi timp amestecati bine cu telul.
8. Dupa ce ati turnat tot laptele, puneti compozitia pe foc, amestecati periodic cu o lingura sau cu telul pana incepe sa se ingroase. Este gata cand ii faceti un test cu lingura - treceti cu degetul pe dosul lingurii unse cu crema si observati ca ramane o urma curata - crema nu se intinde la loc pe acea portiune.
9. Stingeti focul, adaugati 30g de unt la crema, amestecati.
10. Puneti un capac pe cratita si lasati sa se raceasca complet la temperatura camerei. Periodic puteti sa mai amestecati crema ca sa fie mai omogena.
Untul il lasati la temperatura camerei tot acest timp - trebuie sa fie moale cand se va raci crema.
11. Cand crema s-a racit la temperatura camerei o  vom incorpora in untul moale astfel:
- untul se bate bine cu mixerul.
12. Si apoi se adauga cate 1-2 linguri de crema si se mixeaza bine dupa fiecare. In asa fel adaugati si incoporati toata crema din cratita.
13. Si gata, aceasta este crema - poate pare complicat dar sa stiti ca nu este - doar am vrut sa detaliez pasii ca sa reusiti sigur sa faceti bine crema.
Acum o puteti folosi la ce va trebuie sau o lasati la frigider acoperita cu o folie alimentara.
Puteti unge cu ea torturi, prajituri, sau umpleti eclere, etc.
Pofta Buna!
Pulpe de pui cu Za'tar 

Ingrediente:
● Pulpe de pui cu os - 6 buc  (puneti cate aveti nevoie pentru masa in familie)
● Ulei de masline - 50 ml  (sau orice alt ulei preferati)

Mod de preparare:
1. Pulpele de pui se spala si se curata bine. Eventual le puteti scoate pielea sa fie mai dietetice.
Le stropiti cu putin ulei de masline si le frecati putin cu mainile, se se intinda uleiul si sa le faca mai lipicioase (sa se lipeasca mai bine condimentele de ele).
2. Presarati Za'tar-ul si amestecati bine pulpele sa fie acoperite uniform cu condimente.
3. Pulpele le puneti la cuptor intr-o punga pentru friptura sau in folie de aluminiu.
4. Cand sunt aprope gata , taiati punga de friptura si mai lasati la cuptor sa se rumeneasca.
5. Pulpele le serviti cu ce va place, la noi au mers foarte bine cu un amestec de legume la tigaie.
Pofta Buna!
Tort diplomat cu visine 

Ingrediente:
● Pandispan - 1 buc  (al meu a fost de rotund cu diametrul de 28cm)
● Smantana dulce 32%(dorna/milli) - 500 ml 
● Zahar pudra - 150 g 
● Visine fara samburi - 1 kg  (500g in crema si 500g pentru deasupra)
● Amidon alimentar - 2 linguri 
● Zahar - 5 linguri  (+2 linguri pentru compozitia de visine de deasupra)
● Gelatina - 1 buc  (1 plic pentru 500ml lichid)
● Gelatina - tort gele de la dr.oetker - 1 buc  (1 plic)

Mod de preparare:
1. Preparati pandispanul conform retetei de aici.
Sau il cumparati gata facut.
2. Intr-o cratita puneti 500g de visine cu tot cu zeama din compotul lor, puneti cratita pe foc.
Daca le aveti proaspete, adaugati zahar si in cateva ore vor lasa suc, sau turnati putina apa in ele.
Eu am avut visinele congelate, zeama aveau putina, asa ca le-am turnat putina apa cat sa le acopere bine.
3. Amidonul l-am dizolvat cu putina apa, sa fie ca un lapte la culoare si consistenta.
4. Cand incep sa fiarba visinele, adaugati incet amidonul - in acelasi timp amestecati continuu.
Lasati sa mai fiarba cateva minute la foc incet pana compozitia se ingroasa. Apoi o dati la o parte si lasati sa se raceasca complet.
5. Rece sau calda, o pasati bine cu blenderul sa fie ca o pasta fina.
6. Smantana dulce(rece) se bate cu zaharul pudra pana se intareste bine, aveti metoda aici.
7. O amestecati cu pasta de visine rece - atentie, chiar sa fie rece, daca este calda s-ar putea sa se topeasca frisca si se va lichefia crema.
8. Eu am vrut sa fie crema mai ferma in tort, asa ca  am mai adaugat in ea gelatina.
Gelatina  se dizolva in putin(100ml) lapte cald - am facut sa fie abia calda compozitia si am turnat-o in crema de frisca cu visine, amesetcati bine dupa aia, bineinteles.
9. In forma de tort cu bordurile care se scot am inceput sa montez tortul.
Am pus prima foaie din blat de pandispan(se poate insiropa cu putin suc de visine sau apa cu miere).
Peste ea am turnat putin mai mult de jumate din crema de visine, am acoperit cu al 2-lea blat la fel insiropat si el.
10. Ultimul strat am pus restul de crema, se niveleaza bine si se pune la frigider pentru 1-2 ore.
11. Apoi am aranjat celelalte visine deasupra si am turnat amestecul cu zeama de visine si gelatina Tort-Gele, preparate conform cu instructiunile de pe pachet.
Pe scurt am facut cam asa - am amestecat praful de tort-gelee cu zeama de visine(indulcita cu zahar dupa gust), am pus pe foc si cand aproape incepe sa fiarba o iau si  torn peste visinele aranjate frumos pe tort. Se lasa iar la rece cateva ore.
12. Apoi scot bordurile laterale - vedeti ca gelatina tine tortul foarte ferm si bine.
13. Pe lateral se poate orna cu crema sau cu piscoturi(eu le-am scurtat putin dupa inaltimea tortului).
14. Asa arata finalul - simplu, frumos, delicios.
15. Si o felie, cred ca este relevanta :)
Pofta Buna!
Salata de dovlecei si legume marinate 

Ingrediente:
● Dovlecel - 1 buc  (sau zucchini - alegeti sa fie fragezi si proaspeti)
● Morcovi - 1 buc  (de marime medie)
● Ardei gras - 1 buc 
● Ceapa alba - 1 buc 
● Usturoi (catei) - 5 buc 
● Ulei de floarea soarelui - 50 ml 
● Otet - 2 linguri 
● Zahar - 1 lingurita 
● Sare - 1 lingurita  (+ piper macinat, optional)

Mod de preparare:
1. Legumele le pregatiti - spalati, curatati.
2. Dovleceii se taie semicercuri subtiri - se pun toate legumele intr-un bol mai adanc.
3. Peste dovlcei puneti ceapa taiata solzisori subtiri, la fel si ardeiul. Morcovul se da prin razatoare.
Deasupra, in mijlocul legumelor se pune usturoiul pisat.
4. Intr-o cratita mica sau tigaie se incinge uleiul si se toarna peste usturoiul din bol - va fi un fel de prelucrare termica scurta.
5. Adaugati restul ingredientelor - otetul, sarea, zaharul si piperul.
Amestecati bine - mai usor o faceti cu 2 furculite.
6. Bolul cu salata se acopera cu o folie sau capac si se pune la frigider pentru marinare - timp de 6-8 ore minim.
Observati ca salata va scadea destul de mult in volum, in poza de prezentare este exact cantitatea de salata care iese din aceste cantitati de ingrediente.
7. Merge perfect pe langa carne, orez, cartofi, etc,
Pofta Buna!
Placinta rapida cu visine Reteta  

Ingrediente:
● Aluat foietaj - 450 g  (il decongelati dinainte)
● Visine fara samburi - 500 g  (sau alte fructe de sezon)
● Amidon alimentar - 3 linguri  (se poate inlocui cu faina)
● Zahar - 3 linguri 
● Oua - 1 buc  (in varianta de post omiteti oul)
● Zahar pudra - 2 linguri  (optional, pentru ornat)

Mod de preparare:
1. Se scot samburii din visine, lasati sa se scurga bine de zeama intr-o sita.
Apoi adaugati peste ele zaharul si amidonul, amestecati bine.
2. Aluatul de foietaj se decongeleaza dinainte.
Presarati putina faina pe masa si il intindeti usor cu facaletul, asa ca sa aveti o dimensiune care sa va acopere tava.
3. Treceti aluatul in tava, asa ca acesta sa acopere bine toata tava si bordurile.
Am folosit o tava rotunda de 28cm diametru cu borduri detasabile.
4. Treceti amestecul de visine in tava.
5. Taiati atent cu un cutit marginile care sunt in surplus.
6. Din aceste resturi de aluat taiati fire subtiri si le aranjati in tava in forma de plasa, pentru a acoperi placinta si bineinteles pt decor.
7. Cam asa.
8. Pentru o forma mai frumoasa va recomand sa puneti si o banda de aluat pe tot perimetrul placintei, de jur imprejur.
9. Ungeti placinta deasupra cu ou batut, in varianta de post se poate omite acest pas.
10. Coaceti placinta timp de 40 de minute la 200 de grade.
Lasati complet sa se raceasca.
11. Scoateti bordurile de la tava si o puteti servi.
12. Optional se poate orna cu zahar pudra.
Pofta Buna!
Prajitura "Krem a la Krem" 

Ingrediente:
● Oua - 6 buc 
● Zahar - 6 linguri  (pentru blat)
● Crema ole de ciocolata(de la dr.oetker) - 1 buc  (un plic de 80g)
● Creme ole de vanilie - 1 buc 
● Smantana dulce 32%(dorna/milli) - 200 ml 
● Lapte de vaca - 220 ml 
● Apa - 2 linguri 
● Zahar - 2 linguri  (pentru glazura)
● Brandy/lichior - 2 linguri 
● Ciocolata - 100 g 
● Unt - 100 g 

Mod de preparare:
1. Pregatiti ingredientele pentru prepararea prajiturii.
2. Separati albusurile de galbenusuri.
3. Bateti albusurile spuma, cand se maresc in cantitate de 3 ori adaugati cate putin zaharul si continuati sa mixati.
4. Albusurile sunt gata cand rasturnati atent bolul si ele nu mai curg.
5. Adaugati cate un galbenus la albusuri si mixati putin dupa fiecare.
6. Adaugati Crema Ole de ciocolata si mai mixati pana se omogenizeaza.
7. Acesta este aluatul pentru blatul prajiturii.
8. Pregatiti tava pentru a coace blatul si o asterneti cu hartie de copt.
9. Puneti aluatul in tava, uniformizati si dati la cuptor aproximativ 30 de min. Se apasa blatul cu degetul, daca adancitura dispare imediat, inseamna ca e copt.
10. Lasati sa se raceasca.
11. Intr-un bol turnati laptele, smantana si Crema Ole de vanilie.
12. Mixati bine pana se ingroasa bine crema.
13. Acoperiti blatul cu crema de vanilie, uniformizati.
14. Pregatiti astfel glazura: Puneti intr-o cratita mica 2 linguri de apa, cand incepe sa fiarba, adaugati zaharul si amestecati cu lingura pana se topeste. Apoi turnati 2 linguri de lichior sau brandy si ciocolata rupta bucatele - amestecati pana se topeste ciocolata. 
Adaugati untul, lasati sa se topeasca - amestecati bine sa se omogenizeze compozitia si luati de pe foc. Lasati sa se raceasca pana la temeperatura camerei.
15. Dupa ce s-a racit, turnati glazura peste crema de vanilie, nivelati cu un cutit sau paleta si lasati la frigider 2-3 ore.
16. Dupa 2-3 ore scoateti prajitura din frigider si o portionati. 
Atentie! Dupa fiecare taietura spalati cutitul cu apa rece, ca sa se taie mai usor si sa fie mai estetica sectiunea prajiturii.
Pofta Buna!
Prajitura "turnata" cu mere 

Ingrediente:
● Oua - 2 buc 
● Zahar - 9 linguri  (plus zaharul pentru a indulci umplutura cu mere, il puneti dupa gust)
● Ulei de floarea soarelui - 9 linguri 
● Lapte - 9 linguri 
● Faina alba calitate superioara - 12 linguri 
● Praf de copt - 1 lingura 
● Mere - 1 kg 
● Scortisoara - 0.25 lingurite  (optional, daca va place)

Mod de preparare:
1. Merele se spala, curata si se taie bucatele sau se dau prin razatoare. Adaugati putin zahar - 2-3 linguri, dar puneti dupa gustul vostru - si puneti la foc mediu sa se caleasca.
2. Amestecati periodic, pana se evapora tot sucul si merele se lasa, adaugati scortisoara. Luati de pe foc si lasati sa se racoreasca.
3. Acum preparam aluatul - se amesteca bine ouale cu zaharul.
4. Amestecand continuu adaugati cate putin ulei pana incorporati toata cantitatea.
5. Amestecati faina cu praful de copt.
6. Masurati si cantitatea de lapte si se finalizeaza aluatul - deci avem amestecul de oua ,zahar si ulei - amestecul de faina cu praf de copt - si laptele.
7. Adaugati cate putina faina, amestecati.
8. Apoi adaugati cate putin lapte si iarasi amaestecati. Asa le adaugati in runde pana se termina toata cantitatea de faina si lapte.
9. Ar trebui sa va iasa un aluat ca o smantana mai groasa, sa curga putin dar nu ca cel de clatite.
La mine a iesit cam gros, si am mai adaugat inca jumatate de pahar de lapte.
10. Asterneti hartia de copt in tava, sau ungeti tava cu ulei si presarati cu faina si pesmet.
11. Turnati jumatate din cantitatea de aluat si dati la cuptor pt 10-12 min.
12. Apoi o scoateti, puneti merele scazute si racorite peste aluat.
13. Nivelati bine ca sa acopere uniform toata suprafata aluatului.
14. Turnati cealalta jumatate de aluat uniform peste toata suprafata si dati la cuptor. Atentie la temperatura, sa fie una medie, cam 150-180 de grade.
15. Lasati la cuptor pana se rumeneste bine, dar aveti grija ca are tendinta sa se coaca mai repede dedesubt.
16. O taiati cand se racoreste bine, pudrati cu zahar pudra si serviti cu mare pofta:)
Pofta Buna!